Սթաւրոս Քսարխաքոս

**Սթաւրոս Քսարխաքոս** (յուն․՝ Σταύρος Ξαρχάκος, Աթէնք 14 Մարտ 1939)․ միջազգային համբաւի արժանացած յոյն յօրինող, խմբավար եւ քաղաքական գործիչ։ Կը սեպուի նորագոյն շրջանի յունական արուեստական եւ ժողովրդային երգերու նշանաւոր յօրինողներէն մէկը։ Յօրինած է երգեր 42-է աւելի ձայնապնակներու համար, երաժշտութիւն 21 ժապաւէններու համար եւ 15՝ հեռասփռման արտադրութիւններու համար։ Ինչպէս նաեւ երաժշտութիւն յօրինած է յունական հին ողբերգութեան համար, տրամաներ եւ միջազգային պալէներ։ 

Նուագահանդէսներ կատարած է Յունաստանի հին ու նոր թատրոններուն մէջ, Ֆրանսայի, Իրոտու Ադիքու Օտէոնին մէջ, Աթէնքի Մեղարօ Մուսիքիս սրահին  մէջ, Փաթրասի հռոմէական թատրոնին մէջ, Յունաստանի Ազգային Քնարերգակ թատրոնի բեմէն (Εθνική Λυρική Σκηνή), Նիու Եորքի Քարնըկի Հոլ *Carnegie Hall*  սրահին մէջ, եւ այլուր։  

11 Յունուար 1965-ին, Քսարխաքոս կու տայ իր առաջին նուագահանդէսը Աթէնքի «Քենտրիքոն» հանդէսասրահին մէջ, ներկայութեամբ Յունաստանի վարչապետին՝ Եորղոս Բաբանտրէուին։  

Մասնաւորաբար ներկայացուցած է Մանոս Խածիտաքիսին եւ Միքիս Թէոտորաքիսին (2011, 2019, 2020), Վասիլիս Ցիցանիսին (2014), Եանիս Ռիցոսին, Մարքոս Վամվաքարիսին (2019, 2020), Նիքոս Քսիլուրիսին (2022) գլուխ գործոցները։ 

Գործակցած է յոյն եւ օտար հռչակաւոր անձնաւորութիւններու եւ արուետագէտներու հետ, ինչպէս օրինակ՝ Խոսէ Քարերաս (2001, ուր Քսարխաքոս կը խմբավարէ Վիեննայի սիմֆոնիք նուագախումբը), Միքիս Թէոտորաքիս, Լեֆթերիս Բաբատոբուլոս, Մելինա Մերքուրի, Նանա Մուսխուրի, Իաքովոս Քամպանելիս, Մարիա Ֆարանտուրի, Մանոլիս Միցիաս, Նիքոս Կացոս, Սթամաթիս Քոքոթաս, Աղնի Պալցա, Ալքիստիս Բրոթոփսալթի եւ ձեռնարկած է նուագահանդէսներ։   

## Կենսագրութիւն

### Առաջին տարիներ
Սթաւրոս Քսանխաքոս ծնած է Աթէնք, իսկ ծագումը Պելոպոնեսի Մանի շրջանէն է։ Մեծնալով Աթէնքի թաղամասի մը մէջ, ուր արուեստը կը զարգանար, ազդուած է եկեղեցական երաժշտութենէն, յունական ժողովրդային եւ ռեպեթիքօ երգերէն, ինչպէս նաեւ եւրոպական երգերէն որոնք կը լսուէին ձայնասփիւռէն։ Աւարտած է Աթէնքի Երաժշտանոցը եւ ուսումը շարունակած է Փարիզ, ինչպէս նաեւ Նիու Եորքի Ճիւլիարտ Դպրոցը (Juilliard School)։ Մեծ մայրը կիթառ կը նուագէր եւ կը դառնայ Քսարխաքոսին երաժշտութեան խթաններէն մէկը․ երկուքը միասին կ՛երգէին օփերայի արիաներ եւ «քանթադես» (Serenade)։ Փոքր տարիքէն ցոյց կու տայ երաժշտութեան հանդէպ սէրը եւ դաշնակի ու թաւջութակի դասերու կը հետեւի։
[մինի|[Աթէնքի Երաժշտանոց|Աթէնքի Երաժշտանոցը]]
1958-ին Քսարխաքոս կ՛արձանագրուի Աթէնքի Երաժշտանոցը եւ 1968-ին, երբ արդէն համբաւ կը ստանար իր յօրինումներով, կ՛որոշէ ուսումը Փարիզ շարունակել եւ կ՛աշակերտէ Նանտիա Պուլանժէի մօտ (գլխաւոր ֆրանսուհի երաժշտագէտ եւ մանկավարժ) մինչեւ 1973։ 
[մինի|[Ճիւլիարտ Դպրոց|Ճիւլիարտ Դպրոցը (Juilliard School)]]
1978-ին, կը փափաքի ուսումնասիրել դասական երաժշտութեան արուեստը եւ ընկալել «արմոնիա»ն, յօրինումը եւ խմբավարութիւնը։ Լէոնարտ Պերնշթայն կը դրդէ զայն (նամակագրութեամբ կապ հաստատած էին) ուսումը շարունակել Նիու Եորքի Ճիւլիարտ Դպրոցը, ինչպէս նաեւ կը ծանօթացնէ Քիմոն Ֆրայըրին՝ միջազգային համբաւի արժանացած թարգմանիչ, բանասէր եւ ակադեմական։ Նիու Եորք կը խմբավարէ քաղաքին սիմֆոնիք նուագախումբը։

Ասպարէզին առաջին տարիներուն, հռչակ կը ստանայ իբր շարժապատկերի եւ թատերագրութեան երաժշտութիւն յօրինող։ 

### Ասպարէզ
1961-ին Ճէյն Արտենի «The party» թատերագրութեան երաժշտութիւնը կը յօրինէ։

1963-ին, հազիւ 24 տարեկան, Վասիլիս Եորիադիսին «Կարմիր լապտերները» *[https://www.youtube.com/watch?v=XJi6TwUo6kI Τα κόκκινα φανάρια]*  ֆիլմին երաժշտութիւնը կը յօրինէ․ «Աբոնի զոյի» *[https://www.youtube.com/watch?v=D7P5uLysMMU Άπονη ζωή]* եւ «Ֆթոխոլոյիա» *[https://www.youtube.com/watch?v=fVTcg3ZWlS0 Φτωχολογιά]* երգերը կը մեկնաբանէ Ղրիղորիս Պիթիքոցիս, իսկ «Բարաբոնօ» *[https://www.youtube.com/watch?v=1JGu4ghDvTE Παράπονο]* երգը կը մեկնաբանէ Ծենի Քարեզին։ Այդ երգերը Լեֆթերիս Բաբատոբուլոսի բանաստեղծութիւններն են եւ մեծ յաջողութիւն կ՛արձանագրեն։

1964-ին ամերիկեան ABC հեռատեսիլի կայանին համար կը յօրինէ «Մելինային Յունաստանը» *[https://www.youtube.com/watch?v=Fg5FKM0imbk Η Ελλάδα της Μελίνας]* վաւերագրական ժապաւէնին երաժշտութիւնը (Մելինան, Մելինա Մերքուրին է)։ 

1965-ին կը յօրինէ «Մոտերնա Սթախթոբութա» *[https://www.youtube.com/watch?v=4kw9A5TodjI Μοντέρνα Σταχτοπούτα]* ֆիլմին երաժշտութիւնը։ «Դիբլոբենիես» *[https://www.youtube.com/watch?v=if8V2Jv1FsM Διπλοπενιές]* ֆիլմին համար կը յօրինէ «Մաթիա վուրքոմենա» *Μάτια [https://www.youtube.com/watch?v=lwLlHm-4u04 βουρκωμένα]*, «Սթու Օթոնա թա խրոնիա» *[https://www.youtube.com/watch?v=D27TOENzyEY Στου Όθωνα τα χρόνια]* եւ «Մէ թի քարդիա» *[https://www.youtube.com/watch?v=5sX5CdAale0 Με τι καρδιά]* երգերը․ ֆիլմը կը ներկայացուի Սան Սեպասթեան (San Sebastián International Film Festival) եւ Քանի (Festival de Cannes) փառատօներուն «Dancing The Sirtaki» տիտղոսով եւ կը ճամբորդէ մինչեւ Ճափոն, Անգլիա եւ Ֆրանսա։ Յաջորդ տարին, ձայնապնակը կը հրապարակուի անգլերէն լեզուով․ կը մեկնաբանեն Ղրիղորիս Պիթիքոցիս, Վիքի Մոսխոլիու եւ Սթամաթիս Քոքոթաս։ 1966-ին կը հրապարակուի «Ի Էլաս խորիս էրիբիա» *[https://www.youtube.com/watch?v=NwyP7JuvQis Η Ελλάς χωρίς ερείπια]* ձայնապնակը, իր անտիպ երաժշտութեամբ եւ Միքիս Թէոտորաքիսին երգերով։ Մանոս Խածիտաքիսին եւ Միքիս Թէոտորաքիսին հետ կը պայքարին զինուորական բռանատիրական վարչակարգին կողմէն պարտադրուած արուեստի գրաքննադատութեան դէմ։ 

1968-ին կը յօրինէ «Քորիցիա սթոն իլիօ» *[https://www.youtube.com/watch?v=99DLcQJ3v0M&list=PL6_zxo8TJiM7RD_ujEMh_N4sgbfKPDaVk Κορίτσια στον Ήλιο]* ֆիլմին երաժշտութիւնը, որ Սելանիկի Շարժապատկերի փառատօնին կը ստանայ 4 մրցանակներ, որոնցմէ մին՝ երաժշտութեան մրցանակը։ Ֆիլմը 1969-ին թեկնածու է Golden Globe Award for Best Foreign Language Film-ին։ Նոյն տարին կը հրապարակուի ռեպեթիքօ երաժշտութեան վրայ իր առաջին փորձը, *[https://www.youtube.com/watch?v=4dtMJXW6tA8&list=PLeYcXETDsjQUZMOtJB_rwiS0OrZFX506A Μάρκος ο δάσκαλός μας]* տիտղոսով, որ կը ներփակէ Մարքոս Վանվաքարիսին 12 երգերը, սակայն իր տեսանկիւնէն յօրինուած։

1972-ին Նանա Մուսխուրիին «Սբիթի մու սբիթաքի մու» *[https://www.youtube.com/watch?v=qc8huS1huzA Σπίτι μου σπιτάκι μου]* ձայնապնակին համար կը յօրինէ երաժշտութիւնը 5 երգերու, յենուած Նիքոս Կացիոսին բանաստեղծութիւններուն վրայ։ Նոյն տարին «Լիսիսթրաթի» (Արիսթոֆանեան հին կատարերգութիւն) ֆիլմին երաժշտութիւնը կը յօրինէ։

1973-ին «Ազգերու վաճառականները» *[https://www.youtube.com/watch?v=Kp92anj92l0 Οι έμποροι των εθνών] (*գործ՝ Ալեքսանդրոս Բաբադիամանտիսի) հեռատեսիլի ժապաւէնաշարին, երաժշտութիւնը կը յօրինէ։ Հոն է որ առաջին անգամ կը լսուի Նիքոս Քսիլուրիսին մեկնաբանութեամբ «Իթանէ միա ֆորա» *[https://www.youtube.com/watch?v=y29UbTGjI6k Ήτανε μία φορά]* երգը։ Նոյն տարին Իաքովոս Քամպանելիսին «Մեր մեծ կրկէսը»*[https://www.youtube.com/watch?v=KUpxV1VQX-w Το μεγάλο μας τσίρκο]* թատերականին երաժշտութիւնը կը յօրինէ։ Թատերականը Յունաստանի զինուորական բռանատիրական վարչակարգին կողմէն ապօրինի կը համարուի եւ բոլոր դերակատարները կը հալածուին։ Ժողովրդավարական կարգերու հաստատումէն ետք, 1974, Քսարխաքոս կը յօրինէ «Ուխտաւորութիւն» *[https://www.youtube.com/watch?v=Ni4xNs-NCLc Προσκύνημα] Բրոսքինիմա* երգը։ 

1973-ին Բազմարուեստի համալսարանին մէջ մեկնաբանող Նիքոս Քսիլուրիսին հետ երգելով զօրավիգ կը կանգնին ուսանողներուն զինուորական բռնատիրական վարչակարգին դէմ տարած պայքարին։ 

1974-ին կը հրապարակուին «Նին քէ այի» *[https://www.youtube.com/watch?v=ep9Qw_45qRY&list=PL698DA983D7F41A83 Νυν και αεί]* ձայնապնակը․ կը մեկնաբանեն Վիքի Մոսխոլիու եւ Նիքոս Տիմիթրաթոս եւ «Սիլողի» *[https://www.youtube.com/watch?v=PMso-mFywwM Συλλογή]* ձայնապնակը Նիքոս Քսիլուրիսին մեկնաբանութեամբ։

Մղուած դասական երաժշտութեան հանդէպ ունեցած իր սէրէն, Քսարխաքոս գործեր կը յօրինէ սիմֆոնիք նուագախումբի համար․ գլխաւորներն են՝ «Քիրա Բանայիա» *[https://www.youtube.com/watch?v=w4JHSnjVBHE Κυρά-Παναγιά]* (1969) սիմֆոնիք բանաստեղծութիւնը, «Դաշնակի նուագահանդէս» ''Κοντσέρτο για πιάνο'' (1971), «Էնդոփսիս» *[https://www.youtube.com/watch?v=hQ6rj56zd8M Ένδοψις]* (1979, Եորղոս Սեֆերիսի բանաստեղծութիւն), «Յիշողութիւններ» *Αναμνήσεις* (1982)։ 

Նիու Եորքէն վերադառնալով, 1983, կը յօրինէ «Ռեպեթիքօ» ֆիլմին երաժշտութիւնը եւ կ՛արժանանայ Սելանիկի ֆիլմի փառատօնին երաժշտութեան մրցանակին։ Նոյն տարին *[https://www.youtube.com/watch?v=fhd26cbXWqQ The dark side of the Sun]* ժապաւէնաշարին երաժշտութիւնը կը յօրինէ (ժապաւէնաշարը BBC արտադրութիւն է եւ դարձուած է Ռոտոս կղզիին մէջ)։

1986-ին կը յօրինէ «Անուշ հայրենիք» *[https://www.youtube.com/watch?v=yJW6RdV-myU Γλυκιά πατρίδα]* ֆիլմին երաժշտութիւնը։ Ֆիլմին բեմադրիչն է Միխալիս Քաքոյեանիս եւ նիւթը կը վերաբերի Չիլիին եղելութիւններուն բռնատիրական վարչակարգին ընթացքին։ Նոյն տարին մեծօ-սոբրանօ Աղնի Պալցա կը մեկնաբանէ «Շոգեկարգները որ գացին» *[https://www.youtube.com/watch?v=w0n-Du0Xjy0 Թա թրենա բու ֆիղան - Τα τραίνα που φύγαν]* երգը, որ կը ներառնուի *[https://www.youtube.com/watch?v=jLT90Hj8ic8&list=PL32ED7B4E4F95C2A6 Songs my country taught me]* ձայնապնակին մէջ։ Աղնի Պալցային հետ գործակցութեան իբրեւ արդիւնք, Քսարխաքոս նուագահանդէսներ կը կատարէ Աւստրիոյ, Ճափոնի, Ա․Մ․Ն․ եւ Գերմանիոյ գլխաւոր թատերասրահներուն մէջ։ 

1988-ին Աթէնքի «Բալաս» թատերասրահին մէջ, Քսարխաքոսին խմբավարած նուագահանդէսին կը մեկնաբանեն Եորղոս Տալարաս եւ Տիմիթրա Ղալանի, իսկ նոյն տարին կը հրապարակուի իր «Սինաւլիա» *Համերգ* - *[https://www.youtube.com/watch?v=Yz2Zfx7KLdk Συναυλία]* ձայնապնակը։

1989-ին, առաջին եւ վերջին անգամը կ՛ըլլայ երբ կը գործակցի Մանոս Խածիտաքիսին եւ Միքիս Թէոտորաքիսին հետ Աթէնքի Ողիմպիական Մարզադաշտին մէջ տրուած հսկայ նուագահանդէսին։ Քսարխաքոս նուագահանդէսին գրեթէ ամբողջ տեւողութեան կը խմբավարէ, իսկ Միքիս Թէոտորաքիս երգեր կը մեկնաբանէ։

1991-ին կը հրապարակուի «Թո քաթա Մարքոն» *[https://www.youtube.com/watch?v=TnJvTaCU1S8&list=PL9D2CCF775A175D75 Το κατά Μάρκον]* իր ձայնապնակը․ բանաստեղծութիւն՝ Նիքոս Կացիոս եւ կը մեկնաբանէ Եորղոս Տալարաս։ 1994-ին, անգամ մը եւս կը գործակցի Նանա Մուսխուրիին հետ, երբ կը յօրինէ «Աղաբի ինէ զոյի» *Սէրը կեանք է* - *[https://www.youtube.com/watch?v=-QnJ3XibB-g&list=PLz6zSAl04aHaAacvbM2O3JLFT1MzTIAUG Αγάπη είναι ζωή]* ձայնապնակին երաժշտութիւնը (երգին բանաստեղծութիւնը գրած են Նիքոս Կացիոս եւ Մանոս Խածիտաքիս)։ Նոյն տարին ռեպեթիքոյի պատմութիւնը ներկայացնող «Աման ամին» *[https://www.youtube.com/watch?v=XPgVIgr_wXM&list=PLfHw9FlKF1q-1phQz36VQOHWoHEYHkfqf Αμαν-Αμήν]* թատերագրութեան երաժշտութիւնը կը յօրինէ։ 

1994-ին Նիու Եորքի Adelphi համալսարանի Վարդապետ (ուսումնական բարձրագոյն տիտղոս) կը հռչակուի։

1995-ին կը հիմնէ Յունական Երաժշտութեան Ազգային Նուագախումբը *Κρατική Ορχήστρα Ελληνικής Μουσικής (ΚΟΕΜ)* եւ կը դառնայ անոր գեղարուեստական տնօրէնը։ Այնուհետեւ կը յօրինէ անթիւ երգեր, պալէի, թատրոնի եւ ժապաւէններու երաժշտութիւններ, եւայլն։

1996-ին, Ֆրանսայի Compiegne Կայսերական թատրոնին մէջ Ֆետերիքօ Կարսիա Լորգային «*[https://www.youtube.com/watch?v=NVbh3vprTMI LLanto por Ignacio Sanchez Mejias]»* ներկայացուած բանաստեղծութեան երաժշտութիւնը կը յօրինէ․ բեմադրիչն է Փիեռ Ժուրտան։ Նոյն տարին, Պերլինի Օփերային մէջ կը կատարէ նուագահանդէս, ուր կը մասնակցի Յունական Երաժշտութեան Ազգային Նուագախումբը։

1998-ին, Աթէնքի Ենադիոս Գրադարանին հետ գործակցաբար, Քսարխաքոս Նիու Եորքի Carnegie Hall սրահին մէջ կը խմբավարէ Յունական Երաժշտութեան Ազգային Նուագախումբը եւ կը ներկայացնէ«Ode Poreias- Ode for Journey» գործը։  
[մինի|[Իրոտու Ադիքու Օտէոն]]
1999-ին Իրոտու Ադիքու Օտէոնին մէջ Վասիլիս Ցիցանիսին մահուան 15-ամեակին առթիւ կը խմբավարէ «Կախարդական իրիկուններ» *[https://www.youtube.com/watch?v=8ez7yE0grI8 Νύχτες Μαγικές]* գործը։ Հոն, Քսարխաքոս կը ներկայացնէ 25 երգեր իր խմբանուագագրութեամբ։ Նոյն տարին, Մեթէորա ժայռին ստորոտին եւ լիալուսնի պայծառութեան տակ, Քսարխաքոս, ներշրչուած Վոլֆկանկ Ամատէուս Մոցարթին կիսաւարտ Ռեքվիէմէն կը խմբավարէ «Ռեքվիէմ-Գիշեր եւ լոյս» *[https://www.youtube.com/watch?v=CJRxBYaNzs8 Ρέκβιεμ - Νύχτα και Φως]* նուագահանդէսը, որուն կը մասնակցին նաեւ Լիթուանիոյ Ազգային Սիմֆոնիք նուագախումբը եւ Ֆիլիբուբոլիի, Լիթուանիոյ եւ Պելկրատի երգչախումբերը։ Նուագահանդէսը Յունաստանի, Ֆրանսայի եւ Պելճիքայի գործակցութեան արդիւնքն է։

2000-ին, Իրոտու Ադիքու Օտէոնին մէջ Քսարխաքոս կը ձեռնարկէ Միքիս Թէոտորաքիսին ծննդեան 75-ամեակին առթիւ նուագահանդէսը եւ կը խմբավարէ Յունական Երաժշտութեան Պետական Նուագախումբը։ Նոյն տարին, երկու նուագահանդէսներ կը ներկայացնէ Compiegne Կայսերական թատրոնին մէջ․ առաջինին կը ներկայացնէ «Le visiteur» գործը եւ երկրորդը կը ձօնէ Միքիս Թէոտորաքիսին։

2004-ի 28րդ Ողիմպիական խաղերուն (28րդ) բացման երաժշտութիւնը կը յօրինէ «Թօ զէպէքիքօ տօը Տիա» (Το ζεϊμπέκικο του Δία) տիտղոսով։ 2005-ին եւ 2006-ին նախագահն է Հելլենական Մշակոյթի Հիմնարկութեան (HFC, յուն․՝ Ελληνικό Ίδρυμα Πολιτισμού)։ Նոյն տարին Էվրիփիտիսին «Թրոադես» հին ողբերգրութեան երաժշտութիւնը կը յօրինէ եւ գործը կը ներկայացուի Էբիդաւրոսի հին թատրոնին մէջ, եւ անկէ ետք գործը «կը ճամբորդէ» Թուրքիա եւ կը ներկայացուի Տրոյի հին թատրոնին մէջ։

2005-2006 Յունական Մշակոյթի Հիմնարկութեան վարչութեան նախագահութիւնը կը վարէ։

2006-ին կը նուագակագրէ Միքիս Թէոտորաքիսին «Էրիմիա» *[https://www.youtube.com/watch?v=AMTUkyNlPRw&list=PLw3Mt4FUg5YQ7R7WKblqZFwv7behJiY-a Ερημιά]* ձայնապնակը․ բանաստեղծութիւն՝ Լեֆթերիս Բաբատոբուլոս, կը մեկնաբանեն Մարիա Ֆարանտուրի եւ Մանոլիս Միցիաս։ 
[մինի|[Փաթրա|Փաթրասի հռոմէական թատրոն]]
2008-ին յաջորդաբար Աթէնքի Մեղարօ Մուսիքիս համերգասրահին մէջ եւ Փաթրասի հռոմէական թատրոնին մէջ կը խմբավարէ նուագահանդէսներ, որոնց հասոյթը կը տրամադրէ «Ի Աղաբի» *Η Αγάπη* բարեսիրական միութեան։

2009-ին Յունաստանի Ազգային Քնարերգակ Թատրոնին բեմէն կը ներկայացնէ «Սիրանօ եւ Ռոքսանի» իր օփերան, գործակցութեամբ Քոպիէնի (Compiègne) Կայսերական Թատրոնին։ Նոյն տարին, Իրոտու Ադիքու Օտէոնին մէջ Աղնի Պալցային հետ կը գործակցին եւ հանդէս կու գան «Հայրենիքիս երգերը» *Τα τραγούδια της πατρίδας μου* նուագահանդէսով։

2011, «Միասին երեխային համար» *Μαζί για το παιδί* բարեսիրական գործողութեան համար Յունաստանի տարածքին նուագահանդէսներ կը կատարէ, ինչպէս նաեւ Իրոտու Ադիքու Օտէոնին մէջ։ Այս նուագահանդէսներուն կը ներկայացնէ Խածիդաքիսին, Թէոտորաքիսին եւ իր երգերը։

2012-ին Թեսաղոնիկէի, Աթէնքի եւ Յունաստանի մնացեալ մեծ քաղաքներուն կը ներկայացնէ Իաքովոս Քամպանելիսին «Մեր մեծ կրկէսը» *[https://www.youtube.com/watch?v=pIxiQSwMxxQ Το μεγάλο μας τσίρκο]* նուագահանդէսը։

2013-ին, Մելինա Մերքուրիին յիշատակին նուագահանդէս մը կը կատարէ։ 

2014-ին ձմեռը, «Մանա մու Էլաս» ներկայացումին ընդմէջէն Վասիլիս Ցիցանիսին յիշատակին կը ձօնէ նուագահանդէսներ Յունաստանի տարածքին, ինչպէս նաեւ Իրոտու Ադիքու Օտէոնին մէջ։ Նոյն տարին «Greece for a Lifetime» տիտղոսով նուագահանդէս կը ձեռնարկէ Նիու Եորքի Carnegie Hall սրահին մէջ, ուր երգեր կը մեկնաբանեն Սթամաթիս Քոքոթաս եւ Իրօ Սայիա։

30 Սեպտեմբեր 2014-ին Աթէնքի նշանաւոր Իրոտու Ադիքու Օտէոնին մէջ փառաւոր նուագահանդէսով, որուն տիտղոսն է «Հելլաս (Յունաստան), մայրս»  կը տօնէ իր երաժշտութեան ասպարէզին յիսնամեակը։

2015-ին կը նուագագրէ Եանիս Ռիցոս բանաստեղծին «Η σονάτα του σεληνόφωτος» բանաստեղծութիւնը եւ կը ներկայացնէ զայն Իրոտու Ադիքու Օտէոնին մէջ։ Երգերը Մարիլենան կը մեկնաբանէ։

2016-ին, իր բարեսիրական գործունէութիւններու բնագրէն ներս, Քալիմարմարոյի մէջ կը ձեռնարկէ հսկայ նուագահանդէս մը։ Կը մասնակցին հանրածանօթ յոյն երգիչներ ու երգչուհիներ։ 

2017-ին Սիրոսի մայրաքաղաք Էրմուփոլիսին մէջ Քսարխաքոս կը հիմնէ «ΕΝ ΧΟΡΔΑΙΣ & ΟΡΓΑΝΟΙΣ» երաժշտական դպրոց Մարքոս Վամվաքարիսին յիշատակին։  

2017-2018 երկամեակին, կը գործակցի Ալքիսթիս Բրոթոփսալթիսին հետ եւ նուագահանդէսներով հանդէս կու գան Յունաստանի տարածքին, ինչպէս նաեւ Իրոտու Ադիքու Օտէոնին (Աթէնք) մէջ։ 

2019-ին եւ 2020-ին Իրոտու Ադիքու Օտէոնին (Աթէնք) մէջ, ինչպէս նաեւ Յունաստանի տարածքին «5 λαϊκές μορφές με τρόπον εντόνως ερωτικό» նիւթով նուագահանդէսներ կը ձեռնարկէ, որոնց ընթացքին կը ներկայացնէ Վասիլիս Ցիցանիսի, Մանոս Խածիտաքիսի, Միքիս Թէոտորաքիսի եւ իր գործերէն նմուշներ։ 

2021-ին, Յունաստանի ազատագրութեան 200-ամեակին տօնակատարութիւններուն ընթացքին, Քսարխաքոս կը պատրաստէ եւ Իրոտու Ադիքու Օտէոնին (Աթէնք) մէջ կը ներկայացնէ նուագահանդէս մը «Թելի արեթի քէ թոլմի․․․ թօ թրաղուդի» *Θέλει αρετή και τόλμη … το τραγούδι* նիւթով, յարասելով Անդրէաս Քալվոս գլխաւոր բանաստեղծին խօսքերը։  

2022-ին Յունաստանի տարածքին կը կատարէ նուագահանդէսներ եւ նոյն տարուան Սեպտեմբերին՝ Նիքոս Քսիլուրիսին ձօնուած նուագահանդէս մը Իրոտու Ադիքու Օտէոնին մէջ։ 
2023-ին Աթէնք-Էփիդաւրոս փառատօնին ծիրէն ներս Իրոտու Ադիքու Օտէոնին (Աթէնք) մէջ երկու ընկերային-քաղաքական նուգահանդէսներով հանդէս կու գայ։ Նոյն տարին Սեպտեմբերին, Իրոտու Ադիքու Օտէոնին մէջ «Ռեպեթիքօ» իր յօրինումը կը ներկայացնէ, անոր ստեղծումէն 40 տարի ետք։ 

Յունուար 2024-ին, Աթէնքի Մեղարօ Մուսիքիս համերգասրահին մէջ, երկու sold out նուագահանդէսներու, կը ներկայացնէ «Ռեպեթիքօ»ն։

3 եւ 5 Յունուար 2025-ին, Սիրոսին Ափոլոն թատրոնին մէջ, Քսարխաքոս երկու sold out նուագահանդէսներ կը կատարէ։ Այդ նուագահանդէսներուն ան հանդէս կու գայ Սիրոսին ΕΝ ΧΟΡΔΑΙΣ & ΟΡΓΑΝΟΙΣ երաժշտական (իր հիմնած) դպրոցին աշակերտներուն հետ։

## Քաղաքական գործունէութիւն
1989-ին կ՛ընտրուի Աթէնքի քաղաքապետութեան Մշակոյթի փոխ-քաղաքապետ։ Նոյն տարին կ՛ընտրուի Յունաստանի Խորհրդարանի անդամ, սակայն պաշտօնէն կը հրաժարի 1990-ին։

2000 - 2004 կ՛ընտրուի Եւրոպական Խորհրդարանի անդամ։

## Անձնական կեանք
Երեք անգամ ամուսնացած է․ 1970-ին գեղանկարիչ Մարղարիթա Պաքոբուլուին հետ, 2005-ին։ 2015-էն ի վեր ամուսնացած է երգչուհի Իրօ Սայիային հետ, որուն հետ ունին երկուորեակներ (աղջիկ մը ու մանչ մը) ծնած Նոյեմբեր 1, 2016ին։ Իսկ ամուսնութենէն դուրս զաւալ մը ունեցած է 1970-ին։

## Պարգեւներ
10 Յուլիս 2024-ին, Յունաստանի Նախագահ տիկին Սաքելարոբուլու կը պարգեւատրէ Սթաւրոս Քսարխաքոն իր տարած գործունէութեան համար։

                  
## Ծանօթագրութիւններ

Ստորոգութիւն:Յոյն յօրինողներ
Ստորոգութիւն:Յոյն քաղաքական գործիչներ
Ստորոգութիւն:Յօրինողներ ըստ երկրի
Ստորոգութիւն:Յօրինողներ այբենական կարգով
Ստորոգութիւն:Յօրինողներ
Ստորոգութիւն:Յոյն խմբավարներ
Ստորոգութիւն:Խմբավարներ ըստ ազգութեան
Ստորոգութիւն:Խմբավարներ
Ստորոգութիւն:Աթէնք ծնունդներ
Ստորոգութիւն:14 Մարտի ծնունդներ
Ստորոգութիւն:1939 ծնունդներ